《春日独登蓬莱阁》
宋代·章岷

郡阁高檐半纳云，危栏徙倚惜芳辰。
澄潮叠嶂新经雨，啼鸟开芳各为春。
案有笺毫难赋景，席无歌管懒邀宾。
自怜莫厌登临数，即是葵丘代戍人。

作者简介：建州浦城人，徙居镇江，字伯镇。仁宗天圣五年进士。历两浙转运使、苏州知州等职，皆有政绩。官终光禄卿。性刚介，工诗，范仲淹尝称其诗真可压倒“元白”。